ᱵᱷᱟᱵᱽᱱᱚᱜᱚᱨ ᱦᱚᱱᱚᱛ

ᱵᱷᱟᱵᱽᱱᱚᱜᱚᱨ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱥᱚᱣᱨᱟᱥᱴᱨᱚ ᱮᱞᱟᱠᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱜᱚᱦᱤᱞᱣᱟᱨ ᱢᱮᱱᱛᱮ ᱦᱚᱸ ᱠᱚ ᱢᱮᱛᱟᱜᱼᱟ, ᱪᱮᱫᱟᱜ ᱥᱮ ᱦᱚᱱᱚᱛ ᱨᱮᱱᱟᱜ ᱵᱟᱹᱲᱛᱤᱜᱟᱱ ᱴᱷᱟᱶ ᱨᱮᱜᱮ ᱜᱚᱦᱤᱞ ᱨᱟᱡᱽ ᱦᱚᱯᱚᱱ ᱠᱚ ᱥᱟᱥᱚᱱᱮᱫ ᱛᱟᱦᱮᱸᱫ ᱥᱮᱫᱟᱭ ᱚᱠᱛᱚ ᱨᱮ ᱾ ᱩᱱᱠᱩ ᱛᱟᱭᱚᱢ ᱵᱨᱤᱴᱤᱥ ᱥᱟᱥᱚᱱ ᱚᱠᱛᱚ ᱨᱮᱦᱚᱸ ᱚᱱᱟ ᱧᱩᱛᱩᱢ ᱛᱟᱦᱮᱸ ᱠᱟᱱᱟ ᱜᱮᱭᱟ ᱾ ᱱᱚᱸᱰᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱵᱷᱟᱵᱽᱱᱚᱜᱚᱨ ᱨᱮ ᱢᱮᱱᱟᱜᱼᱟ ᱾ ᱚᱛᱱᱚ ᱵᱷᱟᱵᱽᱱᱚᱜᱚᱨ ᱦᱚᱱᱚᱛ ᱫᱚ ᱘᱓᱓᱔ ᱜᱟᱺᱴ ᱠᱤᱞᱚᱢᱤᱴᱚᱨ ᱮᱨᱤᱭᱟ ᱛᱮ ᱟᱴᱮᱫ ᱟᱠᱟᱱᱟ ᱾ ᱵᱷᱟᱵᱽᱱᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱮᱛᱚᱢ-ᱥᱟᱢᱟᱝ ᱥᱮᱦᱮᱫ ᱨᱮ ᱚᱦᱢᱚᱫᱟᱵᱟᱫᱽ ᱦᱚᱱᱚᱛ, ᱣᱛᱚᱢ-ᱯᱟᱪᱮ ᱥᱮᱦᱮᱫ ᱨᱮ ᱵᱳᱴᱟᱫᱽ ᱦᱚᱱᱚᱛ (Botad District) ᱟᱨ ᱟᱢᱨᱮᱞᱤ ᱦᱚᱱᱚᱛ ᱯᱟᱪᱮ ᱥᱦᱮᱫ ᱨᱮ ᱢᱮᱱᱟᱜᱼᱟ ᱾ ᱱᱟᱜᱟᱢ ᱵᱷᱟᱵᱽᱱᱟᱜᱟᱨ ᱯᱚᱱᱚᱛ ᱫᱚ ᱥᱟᱞᱩᱴ ᱯᱚᱱᱚᱛ (salute state) ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱵᱨᱤᱴᱤᱥ ᱨᱟᱡᱽ ᱚᱠᱛᱚ ᱨᱮ, ᱡᱟᱦᱟᱸ ᱫᱚ ᱜᱚᱦᱤᱞ ᱨᱟᱡᱽᱦᱚᱯᱚᱱ ᱦᱚᱛᱮ ᱛᱮ ᱥᱟᱥᱚᱱ ᱟᱹᱜᱩᱜ ᱠᱟᱱ ᱛᱟᱦᱮᱸᱫ ᱾ ᱵᱷᱟᱵᱽᱱᱚᱜᱚᱨ ᱨᱮᱱᱟᱜ ᱛᱟᱞᱩᱠᱟ (taluka), ᱵᱳᱴᱟᱫᱽ (Botad) ᱟᱨ ᱜᱟᱫᱷᱟᱫᱟ (Gadhada) ᱜᱮᱫ ᱵᱷᱮᱜᱟᱨ ᱠᱟᱛᱮ ᱒᱐᱑᱓ ᱥᱟᱹᱦᱤᱛ ᱨᱮ ᱵᱮᱱᱟᱣᱮᱱ ᱱᱟᱶᱟ ᱦᱚᱱᱚᱛ ᱵᱚᱛᱟᱰ ᱦᱚᱱᱚᱛ (Botad) ᱨᱮ ᱢᱮᱥᱟ ᱭᱮᱱᱟ ᱾ ᱪᱟᱪᱞᱟᱣ ᱠᱷᱚᱸᱰ (Administrative divisions) ᱵᱷᱟᱵᱽᱱᱚᱜᱚᱨ ᱦᱚᱱᱚᱛ ᱫᱚ ᱜᱮᱞ ᱜᱚᱴᱟᱝ ᱛᱚᱦᱥᱤᱞ/ᱛᱟᱞᱩᱠᱟ (taluka) ᱨᱮ ᱦᱟᱹᱴᱤᱧ ᱟᱠᱟᱱᱟ, ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱵᱷᱟᱵᱽᱱᱚᱜᱚᱨ Bhavnagar, ᱥᱤᱦᱚᱨ (Sihor), ᱩᱢᱨᱟᱞᱟ (Umrala), ᱜᱟᱨᱤᱭᱟᱫᱷᱚᱨ (Gariadhar), ᱯᱟᱞᱤᱛᱟᱱᱟ (Palitana), ᱢᱟᱦᱩᱣᱟ ᱵᱷᱟᱵᱽᱱᱚᱜᱚᱨ (Mahuva), ᱛᱟᱞᱟᱡᱟ (Talaja), ᱜᱷᱚᱜᱷᱟ (Ghogha), ᱡᱮᱥᱟᱨ (Jesar) ᱟᱨ ᱵᱚᱞᱞᱚᱵᱷᱤᱯᱩᱨ (Vallbhipur) ᱾ ᱱᱚᱶᱟ ᱦᱚᱱᱚᱛ ᱨᱮ ᱘᱐᱐ ᱜᱚᱴᱟᱝ ᱟᱹᱛᱩ (ᱟᱛᱳ) ᱢᱮᱱᱟᱜᱼᱟ ᱾ ᱰᱮᱢᱚᱜᱽᱨᱟᱯᱷᱤᱠ ᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱵᱷᱟᱵᱽᱱᱚᱜᱚᱨ ᱦᱚᱱᱚᱛ ᱨᱮ ᱒,᱘᱘᱐,᱓᱖᱕ ᱜᱚᱴᱟᱝ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱡᱟᱢᱤᱠᱟ (Jamaica) ᱫᱤᱥᱚᱢ ᱟᱨᱵᱟᱝ ᱡᱩᱢᱤᱫ ᱫᱤᱥᱚᱢ ᱯᱚᱱᱚᱛ ᱠᱟᱱᱥᱟᱥ (Kansas) ᱨᱤᱱ ᱦᱚᱲ ᱞᱮᱠᱷᱟ ᱥᱟᱶᱛᱮ ᱠᱚ ᱥᱩᱨᱥᱩᱯᱩᱨᱚᱜ ᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱟᱹᱫᱽ ᱠᱷᱚᱱ ᱱᱚᱶᱟ ᱫᱚ ᱑᱓᱓ ᱟᱱᱟᱜ ᱴᱷᱟᱶ (ᱨᱮᱸᱠ) ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱦᱚᱲ ᱵᱟᱹᱰᱚᱜ ᱠᱟᱱ ᱫᱚ ᱫᱚ ᱑᱖ᱹ᱕᱓% ᱛᱟᱦᱮᱸ ᱠᱟᱱᱟ ᱒᱐᱐᱑ ᱠᱷᱚᱱ ᱒᱐᱑᱑ ᱥᱟᱹᱦᱤᱛ ᱢᱟᱹᱫᱽ ᱨᱮ ᱾ ᱡᱟᱱᱟᱝ ᱡᱟᱹᱱᱤ ᱞᱮᱠᱟᱛᱮ ᱙᱓᱑ ᱠᱩᱲᱤ ᱨᱮ ᱑᱐᱐᱐ ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱖ᱹ᱘᱔% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱚᱠᱛᱚ ᱨᱮ ᱙᱗ᱹ᱘᱗% ᱦᱚᱲ ᱫᱚ ᱜᱩᱡᱽᱨᱟᱴᱤ ᱯᱟᱹᱨᱥᱤ, ᱑ᱹ᱑᱙% ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱟᱨ ᱐ᱹ᱖᱔% ᱦᱚᱲ ᱫᱚ ᱥᱤᱱᱫᱷᱤ ᱯᱟᱹᱨᱥᱤ ᱟᱠᱚᱣᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱵᱮᱵᱷᱟᱨᱮᱫᱼᱟ ᱾ ᱥᱟᱹᱠᱷᱭᱟᱹᱛ